Nursulton Ro‘ziboyev professional boksdagi ikkinchi jangida ham g‘alaba qozondi

Toshkentdagi  25-may, chorshanba kuni professional boks kechasi bo‘lib o‘tdi.

Akhmat Fight Promotion promouterlik kompaniyasi tomonidan tashkil etilgan kechaning markaziy bahsida MMA vakili Nursulton Ro‘ziboyev prof boksdagi ikkinchi jangini o‘tkazdi.
79 kg vazn toifasida 4 raundga mo‘ljallangan jangda unga buxorolik Azamat Ergashev raqiblik qildi. To‘liq davom etgan jangda Nursulton hakamlar qaroriga ko‘ra 39-37 hisobida g‘alaba qozondi.
Shu tariqa Nursulton Ro‘ziboyev professional boksdagi ikkinchi jangida ham g‘oliblikni qo‘lga kiritdi.
Eslatib o‘tamiz, Ro‘ziboyev professional boksdagi debyutida Bahrom Payozov ustidan texnik mag‘lubiyat evaziga g‘alaba qozongandi. Nursultonning MMA’dagi statistikasi quyidagicha — 34-9-2.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!